I valgkampen lovede Mette Frederiksen, at de små butikker skulle støttes med op til 100.000 kroner for at kunne overleve - blandt andet på grund af de høje energipriser og inflationen. TV2 Nord fangede tirsdag statsministeren til en kommentar om, hvad der er sket med den støtte, og hvornår den er på vej. - Inflationen er den største udfordring på den korte bane for dansk økonomi. Og selvfølgelig rammer det særligt i de små bysamfund, hvor der kun er én købmand. Vi har sagt fra regeringens side, at vi snart kommer med et forslag til hjælp på inflationsområdet, og vi har ikke haft lejlighed til at aftale det i alle detaljer endnu, og det er klart, at vi vil have fokus på hele landet, siger statsminister Mette Frederiksen (S) og fortsætter: Herunder kan du læse om købmanden i Fjellerad, der ikke har kunnet vente på hjælpen. - Det at få holdt hånden under så mange som muligt gennem inflationen er stadig vores mål. Så I har stadig fokus på de små butikker? - Vi har fokus på hele landet, og vi har allerede lavet noget, der har hjulpet - også ude blandt de mindre butiksdrivende. Hvordan hjælpepakken kommer til at se ud, har vi ikke lagt os endelig fast på, lyder det.

Referat:
Helt præcist hvordan en hjælp til de små købmænd kommer til at udarte sig, har den nye SVM-regering ikke lagt sig fast på.